อาการหน้าแดงจากการดื่มแอลกอฮอล์ เกี่ยวข้องกับโรคมะเร็งที่หลอดอาหารอย่างไร?
คนที่ดื่มเครื่องดื่มแอลกอฮอล์หลายคนมีอาการหน้าแดง  นักวิทยาศาสตร์กล่าวว่า ที่เป็นเช่นนั้นก็เพราะสภาพทางด้านพันธุกรรมที่อาจทำให้มีความเส
คนที่ดื่มเหล้าหลายคนมีอาการหน้าแดงโดยเฉพาะคนในเอเชียตะวันออก อย่างคนจีน คนญี่ปุ่น และคนเกาหลี ที่ดื่มสุรา ราว 34 %จะมีอาการหน้าแดงหลายคนดื่มสุราเพียงเล็กน้อยก็เกิดอาการแล้ว และนอกจากจะหน้าแดงคอแดงแล้วบางคนยังแดงไปทั่วทั้งตัวด้วยคนที่มีอาการแบบนี้ อาจรู้สึกวิงเวียน คลื่นไส้ รู้สึกร้อนวูบวาบ หัวใจเต้นเร็วหายใจไม่ทัน และปวดศีรษะ นักวิทยาศาสตร์กล่าวว่าสาเหตุ คือ ความแตกต่างทางพันธุกรรม เพราะคนที่มีอาการนั้นมี gene หรือเชื้อพันธุ์ตัวหนึ่งคือ ALDH2 บกพร่อง ซึ่งทำให้ร่างกายของคนเหล่านั้นรับหรือมีปฏิกริยาต่อแอลกอฮอล์ต่างไปจากคนอื่นนักวิจัยเตือนว่า ผลกระทบเรื่องนี้ อาจเป็นอันตรายมากไปกว่าเพียงแค่หน้าแดงเพราะมีความเกี่ยวเนื่องกับความเสี่ยงต่อการเป็นโรคมะเร็ง หลอดอาหารด้วยยิ่งดื่มเครื่องดื่มประเภทแอลกอฮอล์มากเท่าใด ก็ยิ่งมีความเสี่ยงมากขึ้นเท่านั้น อย่างในญี่ปุ่นและเกาหลีใต้ นักวิจัยพบว่าคนที่มีจีนหรือเชื้อพันธ์ ALDH2 บกพร่องที่ดื่มจัดมีอัตราเสี่ยงต่อการเป็นมะเร็งหลอดอาหารมากกว่าคนอื่นราว 6 – 10 เท่า มะเร็งหลอดอาหารเป็นเนื้อร้ายที่เป็นอันตรายทำให้คนเสียชีวิตมากชนิดหนึ่ง แต่อาจบำบัดรักษาได้หากตรวจพบแต่เนิ่นๆแต่หากเนื้อร้ายขยายตัวแล้ว โอกาสมีชีวิตรอดจะลดลงอย่างมาก นักวิจัยประมาณว่าคนที่มีจีนหรือเชื้อพันธ์ ALDH2บกพร่องนั้น มีอยู่ราว 550 ล้านคน หรือราว 8 % ของประชากรโลก Philip Brooks นักวิจัยสถาบันโรคพิษสุราเรื้อรังNational Institute on Alcohol Abuse and Alcoholismในสหรัฐกล่าวว่า เป็นเรื่องสำคัญ ที่จะต้องให้ความรู้แก่ประชาชนเกี่ยวกับความเกี่ยวโยงระหว่างอาการหน้าแดงเมื่อดื่มสุรากับการเป็นมะเร็งหลอดอาหาร นอกจากนั้น นักวิจัยเตือนว่าการสูบบุหรี่และดื่มสุราด้วยก็มีความเสี่ยงมากขึ้น ต่อการเป็นมะเร็งหลอดอาหารเช่นกัน